CELEX: 62012TA0118
Language: sk
Date: 2013-12-12 00:00:00
Title: Vec T-118/12: Rozsudok Všeobecného súdu z  12. decembra 2013 — ANKO/Komisia [ „Arbitrážna doložka — Šiesty rámcový program pre výskum, technický rozvoj a demonštračné činnosti (2002 – 2006) — Zmluvy týkajúce sa projektu Persona — Pozastavenie platieb — Nezrovnalosti zistené v rámci auditov týkajúcich sa ostatných projektov — Úroky z omeškania“ ]

8.2.2014   
            
            
               SK
            
            
               Úradný vestník Európskej únie
            
            
               C 39/18
            
         Rozsudok Všeobecného súdu z 12. decembra 2013 — ANKO/Komisia
   (Vec T-118/12) (1)
   
   (Arbitrážna doložka - Šiesty rámcový program pre výskum, technický rozvoj a demonštračné činnosti (2002 – 2006) - Zmluvy týkajúce sa projektu Persona - Pozastavenie platieb - Nezrovnalosti zistené v rámci auditov týkajúcich sa ostatných projektov - Úroky z omeškania)
   2014/C 39/29
   Jazyk konania: gréčtina
   
      Účastníci konania
   
   
      Žalobkyňa: ANKO AE Antiprosopeion, Emporiou kai Viomichanias (Atény, Grécko) (v zastúpení: V. Christianos, advokát)
   
      Žalovaná: Európska komisia (v zastúpení: R. Lyal, B. Conte, splnomocnení zástupcovia, za právnej pomoci S. Drakakakis, advokát)
   
      Predmet veci
   
   Návrh podaný na základe arbitrážnej doložky v zmysle článku 272 ZFEÚ smerujúci k tomu, aby Všeobecný súd po prvé určil, že pozastavenie vrátenia súm, ktoré žalobkyňa vynaložila pri výkone zmluvy č. 045459 týkajúcej sa projektu Persona, ktorá bola uzavretá v rámci šiesteho rámcového programu pre výskum, technický rozvoj a demonštračné činnosti (2002 — 2006), predstavuje porušenie zmluvných povinností Komisie, a po druhé, aby Komisii nariadil, aby žalobkyni zaplatila sumy vo výške 6 752,74 eura v rámci uvedeného projektu zvýšenú o úroky z omeškania
   
      Výrok rozsudku
   
   
               1.
            
            
               Európska komisia je povinná zaplatiť ANKO AE Antiprosopeion, Emporiou kai Viomichanias sumy, ktorých platba bola pozastavená na základe bodu II.28, ods. 8, tretieho pododseku všeobecných podmienok pripojených k zmluve týkajúcej sa projektu Persona, uzavretej v rámci šiesteho rámcového programu pre výskum, technický rozvoj a demonštračné činnosti (2002 — 2006), pričom toho zaplatenie neprejudikuje oprávnenosť výdavkov deklarovaných zo strany ANKO Antiprosopeion, Emporiou kai Viomichanias a vykonanie záverov konečnej audítorskej správy 11-BA134-011 zo strany Komisie. Výška súm, ktoré sa majú zaplatiť, musí byť v medziach zostatku finančného príspevku disponibilného v okamihu pozastavenia platieb a uvedené sumy musia byť zvýšené o úroky z omeškania, ktoré sa začínajú uplatňovať pre každé obdobie od uplynutia lehoty na zaplatenie v trvaní 45 dní nasledujúcich po odsúhlasení predmetných správ zo strany Komisie, a najneskôr 90 dní od ich prijatia zo strany Komisie. Na úroky sa uplatňuje úroveň zvýšenia platná k prvému dňu mesiaca, v ktorom došlo k omeškaniu platby, uverejnená v Úradnom vestníku Európskej únie, séria C.
            
         
               2.
            
            
               Komisia je povinná nahradiť trovy konania.
            
         
      (1)  Ú. v. EÚ C 138, 12.5.2012.